नई दिल्लीः असम राज्य निर्वाचन आयोग द्वारा बुधवार को घोषित चुनाव परिणामों के अनुसार, भाजपा ने असम में नगर बोर्ड चुनावों में कुल 80 में से 77 नगर निकायों पर कब्जा करके बड़ी जीत हासिल की। राज्य में मुख्य विपक्षी दल कांग्रेस को चुनावों में बड़ी नाकामी झेलनी पड़ी, दिलचस्प रूप से मरियानी नगर बोर्ड की कुल 10 में से सात सीटों पर निर्दलीय उम्मीदवारों ने जीत हासिल की, जबकि शेष तीन सीट पर भाजपा को जीत मिली। एएसईसी ने कहा कि पांच नगर बोर्ड में किसी को स्पष्ट बहुमत नहीं मिला है।
 एएसईसी ने कहा कि भाजपा को 672 वार्ड में जीत मिली है, जबकि कांग्रेस के खाते में 71 वार्ड आए। अन्य को 149 वार्ड में जीत मिली है। आयोग के मुताबिक, 57 वार्ड में उम्मीदवार निर्विरोध चुने गए।
 परिणामों पर टिप्पणी करते हुए, असम के मुख्यमंत्री हिमंत बिस्व सरमा ने कहा कि विशाल जनादेश वृद्धि और विकास के लिए है तथा यह पार्टी को नए जोश के साथ प्रगति के एजेंडे पर आगे बढ़ाने के लिए प्रेरित करेगा। उन्होंने एक के बाद एक ट्वीट में कहा, 'मैं भाजपा की असम इकाई के कार्यकर्ताओं और नेताओं को बधाई देता हूं, जिन्होंने आदरणीय प्रधानमंत्री नरेंद्र मोदी के विकास के विचारों को बिना थके प्रचारित किया। '
उन्होंने कहा, 'मैं नगर निकाय चुनावों में भाजपा की असम इकाई और उसके सहयोगियों को शानदार जीत दिलाने के लिये राज्य के लोगों का आभार व्यक्त करता हूं। ' कांग्रेस को मिली करारी शिकस्त के बाद पार्टी के प्रदेश प्रमुख भूपेन कुमार बोरा ने कहा कि राजनीति में चढ़ाव-उतार एक निरंतर प्रक्रिया है और हर पार्टी को अच्छे-बुरे दौर से गुजरना पड़ता है। उन्होंने एक ट्वीट में कहा, 'हमें अच्छे समय के लिए कड़ी मेहनत करनी होगी और अवसर के लिए धैर्यपूर्वक इंतजार करना होगा। मैं नगर निगम बोर्ड के परिणामों की जिम्मेदारी स्वीकार करता हूं। ' राज्य के 80 नगर बोर्ड के लिये छह मार्च को पहली बार ईवीएम के जरिये मतदान हुआ था। इन चुनावों में करीब 70 प्रतिशत मतदान हुआ था।
 प्रधानमंत्री नरेंद्र मोदी ने असम में 80 में से 77 नगर निकायों में भारतीय जनता पार्टी (भाजपा) और उसके सहयोगी दलों की जीत पर राज्य की जनता के प्रति आभार जताया और कहा कि यह उनकी पार्टी के विकास के एजेंडे पर लोगों के विश्वास को दर्शाता है। असम राज्य निर्वाचन आयोग (एएसईसी) द्वारा बुधवार को घोषित चुनाव परिणामों के अनुसार, भाजपा ने असम में नगर बोर्ड चुनावों में कुल 80 में से 77 नगर निकायों पर कब्जा करके बड़ी जीत हासिल की।
 राज्य में मुख्य विपक्षी दल कांग्रेस को चुनावों में बड़ी नाकामी झेलनी पड़ी और अब तक एक भी नगर निकाय में जीत हासिल नहीं कर पाई है। अभी एक नगर निकाय के चुनाव का नतीजा आना बाकी है। मोदी ने एक ट्वीट में कहा, 'हाल ही में संपन्न नगर निकाय चुनावों में भाजपा और उसके सहयोगी दलों को आशीर्वाद देने लिए असम की जनता का आभार। यह हमारे विकास के एजेंडे के प्रति उनके विश्वास को दर्शाता है। मैं अपने परिश्रमी कार्यकर्ताओं को उनके प्रयासों और लोगों की सेवा करने के लिए सराहना करता हूं। '
Times Now Navbharat पर पढ़ें India News in Hindi, साथ ही ब्रेकिंग न्यूज और लाइव न्यूज अपडेट के लिए हमें गूगल न्यूज़ पर फॉलो करें ।
 
नई दिल्लीः असम राज्य निर्वाचन आयोग द्वारा बुधवार को घोषित चुनाव परिणामों के अनुसार, भाजपा ने असम में नगर बोर्ड चुनावों में कुल अस्सी में से सतहत्तर नगर निकायों पर कब्जा करके बड़ी जीत हासिल की। राज्य में मुख्य विपक्षी दल कांग्रेस को चुनावों में बड़ी नाकामी झेलनी पड़ी, दिलचस्प रूप से मरियानी नगर बोर्ड की कुल दस में से सात सीटों पर निर्दलीय उम्मीदवारों ने जीत हासिल की, जबकि शेष तीन सीट पर भाजपा को जीत मिली। एएसईसी ने कहा कि पांच नगर बोर्ड में किसी को स्पष्ट बहुमत नहीं मिला है। एएसईसी ने कहा कि भाजपा को छः सौ बहत्तर वार्ड में जीत मिली है, जबकि कांग्रेस के खाते में इकहत्तर वार्ड आए। अन्य को एक सौ उनचास वार्ड में जीत मिली है। आयोग के मुताबिक, सत्तावन वार्ड में उम्मीदवार निर्विरोध चुने गए। परिणामों पर टिप्पणी करते हुए, असम के मुख्यमंत्री हिमंत बिस्व सरमा ने कहा कि विशाल जनादेश वृद्धि और विकास के लिए है तथा यह पार्टी को नए जोश के साथ प्रगति के एजेंडे पर आगे बढ़ाने के लिए प्रेरित करेगा। उन्होंने एक के बाद एक ट्वीट में कहा, 'मैं भाजपा की असम इकाई के कार्यकर्ताओं और नेताओं को बधाई देता हूं, जिन्होंने आदरणीय प्रधानमंत्री नरेंद्र मोदी के विकास के विचारों को बिना थके प्रचारित किया। ' उन्होंने कहा, 'मैं नगर निकाय चुनावों में भाजपा की असम इकाई और उसके सहयोगियों को शानदार जीत दिलाने के लिये राज्य के लोगों का आभार व्यक्त करता हूं। ' कांग्रेस को मिली करारी शिकस्त के बाद पार्टी के प्रदेश प्रमुख भूपेन कुमार बोरा ने कहा कि राजनीति में चढ़ाव-उतार एक निरंतर प्रक्रिया है और हर पार्टी को अच्छे-बुरे दौर से गुजरना पड़ता है। उन्होंने एक ट्वीट में कहा, 'हमें अच्छे समय के लिए कड़ी मेहनत करनी होगी और अवसर के लिए धैर्यपूर्वक इंतजार करना होगा। मैं नगर निगम बोर्ड के परिणामों की जिम्मेदारी स्वीकार करता हूं। ' राज्य के अस्सी नगर बोर्ड के लिये छह मार्च को पहली बार ईवीएम के जरिये मतदान हुआ था। इन चुनावों में करीब सत्तर प्रतिशत मतदान हुआ था। प्रधानमंत्री नरेंद्र मोदी ने असम में अस्सी में से सतहत्तर नगर निकायों में भारतीय जनता पार्टी और उसके सहयोगी दलों की जीत पर राज्य की जनता के प्रति आभार जताया और कहा कि यह उनकी पार्टी के विकास के एजेंडे पर लोगों के विश्वास को दर्शाता है। असम राज्य निर्वाचन आयोग द्वारा बुधवार को घोषित चुनाव परिणामों के अनुसार, भाजपा ने असम में नगर बोर्ड चुनावों में कुल अस्सी में से सतहत्तर नगर निकायों पर कब्जा करके बड़ी जीत हासिल की। राज्य में मुख्य विपक्षी दल कांग्रेस को चुनावों में बड़ी नाकामी झेलनी पड़ी और अब तक एक भी नगर निकाय में जीत हासिल नहीं कर पाई है। अभी एक नगर निकाय के चुनाव का नतीजा आना बाकी है। मोदी ने एक ट्वीट में कहा, 'हाल ही में संपन्न नगर निकाय चुनावों में भाजपा और उसके सहयोगी दलों को आशीर्वाद देने लिए असम की जनता का आभार। यह हमारे विकास के एजेंडे के प्रति उनके विश्वास को दर्शाता है। मैं अपने परिश्रमी कार्यकर्ताओं को उनके प्रयासों और लोगों की सेवा करने के लिए सराहना करता हूं। ' Times Now Navbharat पर पढ़ें India News in Hindi, साथ ही ब्रेकिंग न्यूज और लाइव न्यूज अपडेट के लिए हमें गूगल न्यूज़ पर फॉलो करें ।